recursal/SuperWikiNEXT-32B huggingface dataset:
20ம் நூற்றாண்டில் வாழ்ந்த திருத்தந்தை குறித்து அறிய, காண்க திருத்தந்தை இருபத்திமூன்றாம் யோவான்.

**பல்தசாரே கோசா** (c. 1370 – 22 டிசம்பர் 1419) என்பவர் **இருபத்திமூன்றாம் யோவான்** என்னும் பெயரினை ஏற்று மேற்கு சமயப்பிளவின் போது பீசாவிலிருந்து திருத்தந்தை பதவிக்கு உரிமை கொண்டாடியவர்களுள் ஒருவர் ஆவர். கத்தோலிக்க திருச்சபையில் இவர் எதிர்-திருத்தந்தை எனக்கருதப்படுகின்றார்.

பொலோக்னாவின் சட்ட முனைவர் பட்டம் பெற்றப்பின்பு, மேற்கு சமயப்பிளவின்போது உரோமைச்செயலகத்தில் பணி புரிந்தார். திருத்தந்தை ஒன்பதாம் போனிஃபாஸ் 1402 இல் இவரை கர்தினாலாக உயர்த்தினார். 1403 முதல் 1408 வரை இவர் பொலோக்னாவுக்கான திருப்பீடத்தூதுவராகப்பணியாற்றினார். மேற்கு சமயப்பிளவுக்கு முடிவுகான 1408இல் இவர் பன்னிரண்டாம் கிரகோரியினை விட்டுப்பிரிந்து பீசா பொதுச்சங்கத்தில் கலந்து கொண்டார். அச்சங்கம் ஐந்தாம் அலெக்சாண்டரை திருத்தந்தையாக தேர்வு செய்தது.. மே 1410இல் ஐந்தாம் அலெக்சாண்டர் இறக்கவே மே 25 இவர் திருத்தந்தையாக தேர்வானார்.

மேற்கு சமயப்பிளவுக்கு முடிவுகான காண்ஸ்தான்சு பொதுச்சங்கம் நவம்பர் 5, 1414இல் கூடியது. இதன் இரண்டாம் அமர்வில் இது உரோமையின் திருத்தந்தை பன்னிரண்டாம் கிரகோரியின் ஒப்புதலைப்பெற்றது. இதல் மூன்று திருத்தந்தையரும் தானாக பணி துறக்கக் கோரப்பட்டது.

முதலில் இதற்கு இருபத்திமூன்றாம் யோவான் ஒப்புக்கொள்ள மறுத்தாலும், பின்னர் பிற திருத்தந்தையரும் பதவி விலகினால், தாமும் விலகுவதாக மார்ச் 2, 1415 அன்று அறிவித்தார். எனினும் மார்ச் 20 அன்று சங்கத்திலிருந்து தப்ப முயன்ற இவரை கைது செய்து இவரிடமிருந்து பதவி துறப்பு பெறப்பட்டது. திருத்தந்தை பன்னிரண்டாம் கிரகோரியின் பதிள் ஆள் அவரின் பணிதுறப்புக்கடிதத்தை சங்கத்தினர்முன் வாசித்தார். அவிஞ்ஞோனின் பதின்மூன்றாம் பெனடிக்ட் இச்சங்கத்தின் முடிவை ஏற்காததால் அவர் திருச்சபையினை விட்டு விலக்கப்பட்டார். இதன்பின்பு திருத்தந்தை ஐந்தாம் மார்ட்டின் திருத்தந்தையாக தேர்வானார். இது இச்சிக்கலுக்கு முடிவாக அமைந்தது.

இருபத்திமூன்றாம் யோவான் ஐந்தாம் மார்ட்டினின் தேர்வை ஒப்புக்கொன்டாலும், அவர் கைதியாக இருந்தார். 1418இல் பிணைத்தொகை செலுத்தி விடுதலையானார். 1419இல் இவர் துஸ்குலுமின் கர்தினால் ஆயராக்கப்பட்டார். இதன் பின்பு சிலமாதங்களில் இவர் இறந்தார்.

மேற்கோள்கள்
-----------

1. ↑  Greenblatt, Stephen (2011). *The Swerve*. New York: W.W. Norton & Co.. பக். 158. .

விக்கிமீடியா பொதுவகத்தில்,  
 ***எதிர்-திருத்தந்தை இருபத்திமூன்றாம் யோவான்***   
என்பதின் ஊடகங்கள் உள்ளன. 



| * பா
* உ
* தொ
மேற்கு சமயப்பிளவின் திருத்தந்தையரும் எதிர்-திருத்தந்தையரும் |
| --- |
| ↓பதினொன்றாம் கிரகோரி உரோமைக்கு திரும்புதல்↱மேற்கு சமயப்பிளவின் துவக்கம்↓பீசா பொதுச்சங்கம்↓காண்ஸ்தான்சு பொதுச்சங்கம்- மேற்கு சமயப்பிளவின் முடிவுஏழாம் கிளமெண்ட்பதின்மூன்றாம் பெனடிக்ட்ஆறாம் அர்பன்ஒன்பதாம் போனிஃபாஸ்ஏழாம்இன்னசெண்ட்பன்னிரண்டாம் கிரகோரிஐந்தாம் அலெக்சாண்டர்→23ம் யோவான்│1377│1387│1397│1407│1417

     = அவிஞ்ஞோன்
     = உரோமை
     = பீசா
 |
1979இல் நம்பாசாவில் அன்னை மையத்துக் கூட்டம்
**எதிர் பண்பாடு** (*counterculture*, *counter-culture*) என்பது முதன்மைச் சமுதாயத்தின் பண்பாட்டுக் கூறுகளிலிருந்து தகைமைகளிலும் நெறிகளிலும் பெரிதும் மாறுபடுகின்ற துணைப் பண்பாடு ஆகும். பெரும்பாலும் இது பெருவாக்கு பண்பாட்டுக் குடிவழக்குகளுக்கு எதிராக அமையும்.

எதிர் பண்பாட்டு இயக்கம் வரையறுக்கப்பட்ட காலகட்டத்தில் ஓர் குறிப்பிட்ட மக்களின் பண்பாண்மையையும் விருப்பங்களையும் வெளிப்படுத்துவதாக அமையும். பெருவாக்கு குடிவழக்கங்களுக்கு எதிர்ப்பாளர்கள் குறிப்பிட்ட தொகையை எட்டும்போது பெரும் பண்பாட்டு மாறுதல்கள் நிகழ்கின்றன.

ஐரோப்பாவிலும் வட அமெரிக்காவிலும் புனைவியம் (1790–1840), பொகெமியனிசம் (1850–1910) போன்றவற்றை காட்டாகக் கூறலாம். அண்மைகாலத்தில் (1964–1974) காலகட்டத்தில் கிப்பி துணைப்பண்பாட்டை ஒட்டி நிகழ்ந்த எதிர்பண்பாட்டுப் போராட்டங்களும் குறிப்பிடத்தக்கன. இந்தக் காலத்து எதிர் பண்ப்பாட்டு இயக்கத்தின் குவியம் போதைப்பொருள் பயன்பாடு, பாலுறவில் சுதந்திரம் (உகப்பான முறையில் பாலுறவு), பெண்கள் உரிமைகள் போன்றவற்றில் இருந்தது.

இந்தியாவில் இந்திய விடுதலைப் போராட்டத்தின் போது நடந்த தலித்திய இயக்கமும் (தீண்டப்படாதவர்களை சமூகத்தின் அங்கமாக ஏற்றல்) தமிழகத்தில் தந்தை பெரியார் தலைமையேற்ற திராவிட இயக்கமும் (கடவுள் கட்டமைப்பு, மூடநம்பிக்கைகள், ஆணாதிக்கம் எதிராக) எதிர் பண்பாடுகளாக அமைந்தன.

மேற்சான்றுகள்
-------------

1. ↑  "counterculture," *Merriam-Webster's Online Dictionary*, 2008, MWCCul.
2. ↑  Eric Donald Hirsch. *The Dictionary of Cultural Literacy*. Houghton Mifflin. ISBN 0-395-65597-8. (1993) p 419. "Members of a cultural protest that began in the U.S. in the 1960s and Europe before fading in the 1970s... fundamentally a cultural rather than a political protest."
3. ↑  F.X. Shea, S.J. "Reason and the Religion of the Counter-Culture", *Harvard Theological Review*, Vol. 66/1 (1973), pp. 95-111, JSTOR-3B2-X.

வெளி இணைப்புகள்
---------------

|  |  |
| --- | --- |
| Search Wiktionary | விக்சனரியில் ***counterculture*** என்னும் சொல்லைப் பார்க்கவும். |

விக்கிமீடியா பொதுவகத்தில்,  
 ***எதிர் பண்பாடு***   
என்பதின் ஊடகங்கள் உள்ளன. 

* Dugald Baird, *How International Times sparked a publishing revolution,* The Guardian, 17 July 2009
* "Perspectives," *Vietnam* magazine, Aug. 2002, 58--61. (*extensive information on the origins of the counterculture*)
ஒரு தமிழ் ஜோடி *சி. 1945* ; மனைவி மடிசார் புடவை உடுத்தியிருக்கிறாள் .
**மடிசார்** (*Madisar*) அல்லது கோஷவம் என்பது தமிழ் பிராமணப் பெண்கள் புடவை அணியும் முறையாகும். இத்தகைய புடவை கட்டும் முறை பண்டைய இந்தியாவைச் சேர்ந்தது, கிமு 2 ஆம் நூற்றாண்டு முதல் கிபி 1 ஆம் நூற்றாண்டு வரை அந்தரியா மற்றும் உத்தரிய ஆடைகள் ஒன்றிணைத்து ஒரே ஆடையாக உருவாக்கபட்டது. புடவை கட்டும் இந்த பாணி "கோஷவம்" எனவும் அழைக்கபடும். தமிழ் பிராமணப் பெண்கள் திருமணத்திற்குப் பிறகு இந்த பாணியைப் பயன்படுத்த வேண்டும் . வெவ்வேறு சமூகங்கள் அசல் கோஷவம் பாணியிலிருந்து வெவ்வேறு புடவை பாணிகளை உருவாக்கியுள்ளன, அதற்கு அதிக பொருள் தேவைப்படுகிறது - ஒன்பது கெஜம். தற்போதுள்ள ஒன்பது கெஜ புடவை பாணிகளில் மகாராஷ்டிராவின் நவ்வரி, கன்னட திரை, தெலுங்கு பிராமண பாணி ஆகியவை அடங்கும். மடிசாரி என்ற பெயர் பொதுவாக தமிழ் பிராமணர்களுடன் தொடர்புடையது, இது ஐயர் கட்டு மற்றும் ஐயங்கார் கட்டு என இரண்டு முறைகள் உண்டு. இன்று, மடிசர் தினசரி உடையாக அரிதாகவே அணியப்படுகிறது, இருப்பினும் பெண்கள் தேர்ந்தெடுக்கப்பட்ட பண்டிகை சந்தர்ப்பங்களில் மட்டும் மடிசர் பாணியை அணிகிறார்கள்.  மடிசார் அணிவதற்கு ஒன்பது கெஜ புடவை தேவைப்படுகிறது, தற்போதைய நவீன புடவை அணியும் உடைக்கு 6 கெஜம் தேவை. ஐயர் மற்றும் ஐயங்கார் பிராமணர்கள் திருமண விழா, சீமந்தம் (முதல் கர்ப்பத்திற்காக நடத்தப்படும் ஒரு மத சடங்கு), அனைத்து மத சடங்குகள், பூஜை மற்றும் இறப்பு விழாக்கள் போன்ற சடங்கு / மத நிகழ்வுகளில் பெண்கள் மடிசார் அணிகிறார்கள். 

ஐயர்களும் ஐயங்கார்களும் வெவ்வேறு விதமாக மடிசார் அணிவார்கள். ஐயர்கள் வலது தோளில் பல்லு (ஒருவரின் தோளில் வரும் புடவையின் அடுக்கு) ஐயங்கார் இடது தோளில் அணிவார்கள். வழக்கமாக, ஒரு பெண் அணியும் முதல் மடிசர் மெரூன் அல்லது சிவப்பு நிறத்தில் இருக்கும், இப்போதெல்லாம் மக்களின் விருப்பத்திற்கு ஏற்ப மற்ற வண்ணங்களில் மடிசர் அணியப்படுகிறது.

மடிசார்கள் பட்டு, பருத்தி, பருத்தி-பட்டு கலவைகள், பாலியஸ்டர் -பருத்தி கலவைகள் போன்ற பல்வேறு பொருட்களில் கிடைக்கின்றன. இந்த நாட்களில் மடிசரின் பதிப்பும் 6-கஜ புடவையைப் பயன்படுத்தி கட்டப்படுகிறது. பாரம்பரியமாக இல்லாவிட்டாலும், அணிவதற்கு எளிதாகவும் வசதியாகவும் இருக்கிறது.

குறிப்புகள்
-----------

1. ↑  Usha Raman. "The Whole Nine Yards".
2. ↑  "Madisar Pudavai". Tamilnadu.com. 5 February 2013.
***எதிரி*** 2004 ஆம் ஆண்டு வெளிவந்த தமிழ்த் திரைப்படமாகும்.கே. எஸ். ரவிகுமார் இயக்கத்தில் வெளிவந்த இத்திரைப்படத்தில் மாதவன்,சதா,விவேக் மற்றும் பலர் நடித்துள்ளது குறிப்பிடத்தக்கது.

வகை
---

மசாலாப்படம் / காதல்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

நடராஜன் ஐயர் (டெல்லி கணேஷ்) அந்தணராவார். அவர் வீட்டை வாடகைக்கு விடும்பொழுது அவ்வீட்டில் குடிவருபவர்களிடன் பல சட்டங்களைத் தெரிவித்தே பின்னர் அங்கு குடியமத்துவார். அச்சமயம் அங்கு வரும் காடயர்களான கல்லூரி மாணவர்கள் அவரிடன் நல்லவர்களாக நடித்து பின்னர் அவர் வீட்டில் வாடகைப் பகுதியில் குடியமர்கின்றனர். நல்லவர்களாக இருந்தவர்கள் சாராயம், புகை பிடித்தல் போன்ற பல தொழில்களைச் செய்ய ஆரம்பித்தனர். இவற்றைப் பார்த்துப் பயந்துபோன நடராஜன் ஐயர் அவர்களை விரட்டுவதற்கு ஆட்டோ ஓட்டுனர் (விவேக்) ஒருவரின் உதவியை நாடுகின்றார். அவரும் பாட்டில் மணி என்ற காடையன் இருக்கின்றான். அவன் உங்களுக்கு உதவுவான் என்று பொய் கூறினார். அதன்படி பாட்டில் மணியாக தன் நண்பன் சுப்பிரமணியை (மாதவன்)ஏற்பாடு செய்கின்றார். இவர் சொல்கேட்டு பாட்டில் மணி போல் வந்து ஐயர் வீட்டிலிருப்பவர்களைப் பயமுறுத்துகின்றார். இதற்கிடையில் ஐயரின் மகளான காயத்ரி மீது காதல் நெருங்கிப் பழகுகின்றார். இவற்றைப்பார்த்து மனம் நொந்துகொள்ளும் அவர் பாட்டில் மணியை வெளியில் அனுப்புவதற்காகப் பலமுறை முயல்கின்றார். அச்சமயம் நண்பனின் காதலியென நினைத்து பிரியாவைக் (சதாவை) கடத்திச் செல்லும் சுப்பிரமணி பின்னர் பிரியா மீது காதல் கொள்கின்றார் எவ்வாறு பிரியாவை காடையனான அவள் தந்தையிடமிருந்து காப்பாற்றி ஒன்று சேருகின்றார் சுப்பிரமணி என்பதே திரைக்கதை முடிவு.

வெளியிணைப்புகள்
---------------

* சர்வதேச திரைப்பட தரவுத் தளத்தில்

| * பா
* உ
* தொ
கே. எஸ். ரவிக்குமார் இயக்கியுள்ள திரைப்படங்கள் |
| --- |
| 1990-1999 | 
* *புரியாத புதிர்* (1990)
* *சேரன் பாண்டியன்* (1991)
* *புத்தம் புது பயணம்* (1991)
* *ஆக்ரஹம்* (1992) (தெலுங்கு)
* *பொண்டாட்டி ராஜ்ஜியம்* (1992)
* *ஊர் மரியாதை* (1992)
* *புருஷ லட்சணம்* (1993)
* *பேண்டு மாஸ்டர்* (1993)
* *சூரியன் சந்திரன்* (1993)
* *நாட்டாமை* (1994)
* *சக்திவேல்* (1994)
* *முத்து குளிக்க வாரீயளா* (1995)
* *முத்து* (1995)
* *பெரிய குடும்பம்* (1995)
* *அவ்வை சண்முகி* (1996)
* *பரம்பரை* (1996)
* *பிஸ்தா* (1997)
* *தர்ம சக்கரம்* (1997)
* *நட்புக்காக* (1998)
* *கொண்டாட்டம்* (1998)
* *சினேகம் கோசம்* (1999) (தெலுங்கு)
* *சுயம்வரம்* (1999)
* *படையப்பா* (1999)
* *பாட்டாளி* (1999)
* *மின்சார கண்ணா* (1999)

 |
| 2000-2009 | 
* *தெனாலி* (2000)
* *பாவா நச்சாடு* (2001)
* *சமுத்திரம்* (2001)
* *பஞ்ச தந்திரம்* (2002)
* *வில்லன்* (2002)
* *வில்லன்* (2003) (தெலுங்கு)
* *பாறை* (2003)
* *எதிரி* (2004)
* *சரவணா* (2006)
* *வரலாறு* (2006)
* *தசாவதாரம்* (2008)
* *ஆதவன்* (2009)

 |
| 2010-தற்போது | 
* *ஜக்குபாய்* (2010)
* *மன்மதன் அம்பு* (2010)
* *போலிஸ்கிரி* (2013) (இந்தி)
* *லிங்கா* (2014)

 |
திவான் பகதூர் **சாத்தப்பன் இராமநாதன் முத்தையா இராமசாமி செட்டியார்**, (1872 – 5 நவம்பர் 1918) வணிகரும், வங்கியாளரும்,சென்னை மாகாண சட்ட மேலவை உறுப்பினரும் ஆவார்.

குடும்பம்
---------

சா. இராம. முத்தையா செட்டியாரின் மூன்று மகன்களில் இராமசாமி செட்டியார் இரண்டாமவர். இவருக்கு மூத்தவர் சா. இராம. மு. சிதம்பரம் செட்டியார், இளையவர் சா. இராம. மு. அண்ணாமலை செட்டியார் ஆவார்.

இந்தியன் வங்கி
--------------

1906-ஆம் ஆங்கிலேயர்கள் நடத்திய அர்பத்நாட் வங்கி வீழ்ச்சி அடைந்த போது, இதனை வாங்கி இந்தியன் வங்கி எனப்பெயரிட்டு நிறுவியர்களில் இராமசாமி செட்டியாரும் ஒருவர் ஆவார். 1907-ஆம் ஆண்டில் இராமசாமி இந்தியன் வங்கி இயக்குநர் பதவியிலிருந்து விலகியதால், அவரது தம்பி சா. இராம. மு. அண்ணாமலை செட்டியார் இந்தியன் வங்கியின் இயக்குநர் பதவிக்கு நியமிக்கப்பட்டார்.

அறக்கொடைகள்
-----------

1912-ஆம் ஆண்டில் இராமசாமி செட்டியார் சிதம்பரம் நகராட்சியில் குடிநீர் விநியோகிக்க ரூபாய் ஒரு இலட்சம் நன்கொடையாக வழங்கினார். 1913-ஆம் ஆண்டில் சிதம்பரத்தில் தனது சொந்த செலவில் இராமசாமி செட்டியார் நகர உயர்நிலைப் பள்ளியை நிறுவினார்.

மேற்கோள்கள்
-----------

* Bhargava, Prag Narain (1912). *Supplement of Who's who in India*. Lucknow: Newul Kishore Press. பக். 73.
* Muthiah, S. (19 April 2004). "High school to university". *தி இந்து: Metro Plus*. Archived from the original on 8 ஆகஸ்ட் 2007. .
* *Rajah Sir Annamalai Chettiar Commemoration Volume*. 1941. பக். 1.
**எண்மிய ஆயிரவாண்டு பதிப்புரிமைச் சட்டம்**  (*Digital Millennium Copyright Act*, **DMCA**) என்பது உலக அறிவுசார் சொத்து நிறுவனம் (WIPO) 1996 ஆம் ஆண்டில் நிறைவேற்றிய இரு உடன்படிக்கைகளை செயலாக்கும் வண்ணம் கொண்டுவரப்பட்ட ஓர் ஐக்கிய அமெரிக்க பதிப்புரிமைச் சட்டமாகும். இந்தச் சட்டம் பதிப்புரிமை பெற்ற ஆக்கங்களுக்கான அணுக்கத்தைக் கட்டுப்படுத்தும் ( எண்மிய உரிமங்கள் மேலாண்மை அல்லது DRM என பொதுவாக அறியப்படும்) முறைமைகளை மீற வகைசெய்யும் தொழில்நுட்பம், கருவிகள் மற்றும் சேவைகளை உருவாக்குதலையும் பரப்புதலையும் குற்றமாக ஆக்குகிறது. பதிப்புரிமை மீறப்பட்டிருக்காவிடினும் அதற்கு வழிவகை செய்தலே குற்றமாகும். தவிர இணைய வழி பதிப்புரிமை மீறல்களுக்கான தண்டனையையும் கூட்டியுள்ளது.

அக்டோபர் 12, 1998 ஆம் ஆண்டு அமெரிக்காவின் மேலவையில் எதிர்ப்புகள் எதுமின்றி நிறைவேற்றப்பட்டு 1998ஆம் ஆண்டின் அக்டோபர் 28 அன்று குடியரசுத் தலைவர் பில் கிளின்டனால் சட்டமாக்கப்பட்டது. இந்தச் சட்டம் ஐக்கிய அமெரிக்காவின் பதிப்புரிமைச் சட்டங்களின் தொகுப்பான 17வது ஐக்கிய அமெரிக்க சட்டத்தொகுப்பை திருத்தி பதிப்புரிமையின் வீச்சை விரிவாக்கியபோதிலும் தமது பயனர்களின் பதிப்புரிமை மீறல்களுக்கு இணைய சேவை வழங்குனர்களுக்கான பொறுப்பைக் குறைத்தது.

ஐரோப்பிய ஒன்றியம் இதனையொத்த சட்டமியற்ற மே 22, 2001 அன்று **ஐரோப்பிய ஒன்றிய பதிப்புரிமை வழிகாட்டல்** (EUCD) ஒன்றை வெளியிட்டுள்ளது. இதன்படி ஒன்றிய உறுப்பினர் நாடுகள் சட்டமியற்றும்.

மேற்கோள்கள்
-----------

Jessica Litman (2000). *Digital Copyright*. Berlin: Prometheus Books. பக். 208. பன்னாட்டுத் தரப்புத்தக எண்:1-57392-889-5.

வெளியிணைப்புகள்
---------------

* U.S. Copyright Office summary of the DMCA (PDF format)
* Title 17 of the U.S. Code, Cornell Law School
* Cybertelecom's DMCA information and background material
* A citizen's guide to the DMCA
* ChillingEffects.org, a clearinghouse of DMCA 512 notices and cease and desist letters
* Info on Dealing with Digital Copyrights Infringement including filing DMCA Notices பரணிடப்பட்டது 2021-02-11 at the வந்தவழி இயந்திரம்
* Interview of Marcia Hoffman from the EFF on Lenz v. Universal DMCA lawsuit
* Seth Finkelstein, *How To Win (DMCA) Exemptions And Influence Policy*.
* The Electronic Frontier Foundation (EFF) page on the DMCA
* Unintended Consequences: Ten Years under the DMCA - EFF
* Media Copyrights Law பரணிடப்பட்டது 2021-02-25 at the வந்தவழி இயந்திரம்
**நாகப்பட்டினம் மெய்கண்டமூர்த்தி சுவாமி கோயில்** நாகப்பட்டினம் மாவட்டத்தில் நாகப்பட்டினம் நகரிலுள்ள முருகன் கோயிலாகும்.

அமைவிடம்
--------

நாகப்பட்டினத்திலுள்ள நீலாயதாட்சி தெற்கு வீதியில் நாகப்பட்டினம் காயாரோகணர் நீலாயதாட்சி அம்மன் கோயிலின் தென் பகுதியில் இக்கோயில் உள்ளது. குமரக்கோயில் என்றும் இக்கோயிலை அழைக்கின்றனர்.

இறைவன், இறைவி
-------------

இக்கோயிலில் உள்ள மூலவர் சட்டைநாதர். பைரவர் மிக உக்கிரமாகக் காணப்பட்டதால் அவருக்கு இடப்புறமாக அமுதவல்லி அம்மன் சன்னதி அமைக்கப்பட்டு, பைரவர் சாந்த மூர்த்தியானதாகக் கூறுகின்றனர்.

வரலாறு
------

நாகப்பட்டினத்திருந்த 12 சிவன் கோயில்களில் உப்பனாற்றக்ரையில் இருந்த கோயிலான கார்முகீசுவரர் கோயில் காலவெள்ளத்தில் சிதிலமடைந்தது. பின்னர் அக்கோயில் பூமிக்குள் புதையுண்டுபோனது. அக்கோயிலில் முருகன் சன்னதி ஒன்று இருந்தது. புதையுண்ட அந்த சூழலில் இக்கோயிலில் இருந்த முருகன், அவருடைய பக்தரான புதுவை துபாஷி ஆனந்தரங்கம்பிள்ளையின் கனவில் தோன்றியதாகவும், தான் மறைந்திருந்த இடத்தை அவருக்கு உணரவைத்ததாகவும், தனக்காக கோயில் அமைக்கக் கூறியதாகவும் கூறுவர். ஆனந்தரங்கம்பிள்ளையின் நாட்குறிப்பில் இச்செய்தி உள்ளதாகச் செவிவழிச் செய்திகள் கூறுகின்றன.

அமைப்பு
-------

மூலவர் சன்னதியில் மெய்கண்டமூர்த்தி சுவாமி எனப்படுகின்ற முருகன் உள்ளார். இந்திரன் முருகனுக்கு தன்னுடைய ஐராவதம் என்கின்ற யானையைப் பரிசாகத் தந்ததை நினைவூட்டும் வகையில் முருகன் எதிரில் மயிலுக்குப் பதிலாக யானையைக் காணமுடியும். இந்திரனை அமைத்த குபேரன் இங்கு உள்ளார். துர்க்கையம்மன் சன்னதி தெற்கு நோக்கிய நிலையில் உள்ளது.

மேற்கோள்கள்
-----------

1. 1 2 3   திருக்கோயில்கள் வழிகாட்டி, நாகப்பட்டினம் மாவட்டம், தமிழ்நாடு அரசு இந்து சமய அறநிலையத்துறை, 2014
**தி விர்ஜின் ஸ்பிரிங்** (***The Virgin Spring*** (சுவீடிய: ***Jungfrukällan***) என்பது 1960 ஆண்டைய  ஸ்வீடியத் திரைப்படமாகும். இப்படத்தை இங்மார் பேர்ஜ்மன் இயக்கியுள்ளார். இடைக்கால ஸ்வீடனில் நடப்பதாக காட்டப்படும் கதையில், ஒரு சிறுமி கற்பழித்துக் கொல்லப்படுகிறாள். அந்தக் கற்பழிப்பு  மற்றும் கொலையை நிகழ்த்தியவர்களை அச்சிறுமியின்  தந்தை பழிவாங்குவதே கதை. 13 ஆம் நூற்றாண்டு ஸ்வீடியப் பாடலாசிரியரான "டோரெஸ் டோடர்ரர் ஐ வான்" ("டாரின் மகள் வாங்") என்ற கதைப்பாடலை எழுதியுள்ளார். இக்கதையைத் தழுவி பெர்ஜ்மன் இத்திரைப்படத்தை எடுத்துள்ளார். இந்தத் திரைப்படம்  அறக் கேள்விகள், பழிவாங்குதல் மற்றும் சமய நம்பிக்கைகள் போன்ற பலவிதமான கருப்பொருள்களைக் கொண்டுள்ளது.

இந்தப் படமானது 1961 ஆம் ஆண்டு சிறந்த வெளிநாட்டுப் படத்துக்கான ஆஸ்கர் விருதைப் பெற்றது. மேலும் இப்படமானது 1972 ஆம் ஆண்டையத் திகில் திரைப்படமான தி லாஸ்ட் ஹவுஸ் படத்துக்கு அடிப்படையானது ஆகும்.

மேற்கோள்கள்
-----------

1. ↑  Balio 1987, ப. 231.
2. ↑  புவி (20 ஏப்ரல் 2018). "இந்தக் கதறலும் துயரமும் என்றைக்கு முடிவுக்கு வரும்?". *கட்டுரை*. தி இந்து தமிழ். 21 ஏப்ரல் 2018 அன்று பார்க்கப்பட்டது.
**பள்ளித் தொகுப்பு கருத்தாய்வு மையம்** (*Cluster Resource Centre- CRC*) இந்தியாவிலுள்ள அனைத்து மாநிலங்களிலும் அரசுப்பள்ளிகளில் பணியாற்றும் ஆசியர்களுக்கு திறன் மேம்பாட்டுப் பயிற்சி அளிக்க அந்தந்த மாநில அரசுகளால் ஏற்படுத்தப்பட்ட மையங்கள் ஆகும். அனைவருக்கும் கல்வித் திட்டம் மூலம் ஏற்படுத்தப்பட்டுள்ள இமட்மையங்கள் ஒன்றிய அளவில் செயல்படும் வட்டார வள மையங்களின் கீழ் செயல்படுகிறது. ஆசிரியர்கள் தங்களது கற்பித்தல் அனுபவங்கள் மற்றும் கற்பித்தலில் புதுமைகளை பற்றி பகிர்ந்து கொள்ளவும் இம்மையம் உதவுகிறது. சராசரியாக 50 ஆசிரியர்களுக்கு ஒரு பள்ளித் தொகுப்பு கருத்தாய்வு மையம் என்ற ரீதியில் இம்மையம் அமைக்கப்பட்டுள்ளன. ஆசிரியர்களின் எண்ணிக்கைக்கேற்ப இம்மையங்களின் எண்ணிக்கை மாறுபடக்கூடும். வட்டார வள மையங்களில் பணிபுரியும் பட்டதாரி ஆசிரியர் பணிநிலையில் பணியாற்றும் ஆசிரியர் பயிற்றுநர்|ஆசிரியர் பயிற்றுநர்கள் இம்மையத்தின் ஒருங்கிணைப்பாளராக செயல்படுவார்கள்..தமிழ்நாட்டில் மொத்தம் 4088 பள்ளித் தொகுப்புக் கருத்தாய்வு மையங்கள் செயல்பட்டு வருகின்றன.

பணிகள்
------

பள்ளித் தொகுப்புக் கருத்தாய்வு மையங்கள் பின்வரும் பணிகளைச் செய்கின்றன.

* கருத்தாய்வு மையத்திற்கு உட்பட்ட ஆசிரியர்களுக்கு பணியிடைப் பயிற்சி அளித்தல்
* ஆசிரியர்களுக்கு செயலாராய்ச்சி செய்ய வழிகாட்டுதல். அதன் முடிவுகளை அதனை மற்ற ஆசிரியர்களிடம் பகிர்ந்து கொள்ளுதல்
* ஒவ்வொரு பள்ளியிலும் ஆசிரியர் மேற்கொள்ளும் புதிய உத்திகள் மற்றும் அணுகுமுறைகளை பிற ஆசிரியர்களிடம் பகிர்ந்து கொள்ள வாய்ப்பினை ஏற்படுத்துதல்
* பள்ளி வளர்ச்சிக்குத் தேவையான பயிற்சிகளைக் கண்டறிந்து திட்டமிட்டு பயிற்சியை வழங்குதல்.

மேற்கோள்கள்
-----------

1. ↑  மாநிலக் கல்வியியல் ஆராய்ச்சி மற்றும் பயிற்சி இயக்ககம் (2009). *இந்தியக் கல்வி முறை*. சென்னை: தமிழ்நாட்டுப் பாடநூல் கழகம். பக். 192. Archived from the original on 2017-07-12.. பார்த்த நாள்: 2017-06-27.
2. ↑  "காப்பகப்படுத்தப்பட்ட நகல்". 2017-10-21 அன்று மூலம் பரணிடப்பட்டது. 2017-06-27 அன்று பார்க்கப்பட்டது.
3. ↑
**பத்லபெனுமரு (Bhatlapenumarru) என்பது** இந்திய மாநிலமான ஆந்திராவின் கிருஷ்ணா மாவட்டத்திலுள்ள ஒரு கிராமம். இது மச்சிலிபட்டினம் வருவாய் பிரிவின் மோவ்வா மண்டலத்தில் அமைந்துள்ளது.

நிலவியல்
--------

பத்லபெனுமரு, 16.4500° வடக்கிலும் 80.7833 ° கிழக்கிலும் அமைந்துள்ளது.  இது கடல்மட்டத்திலிருந்து சுமார் 5 மீ (19 அடி) உயரத்தில் உள்ளது.

புள்ளிவிவரம்
------------

2001 இந்திய மக்கள் தொகை கணக்கெடுப்பின்படி, 1581 ஆண்களும், 1625 பெண்களும் என மொத்தமாக 3206 என்ற அளவில் இருந்தனர்.இந்த கிராமம் 1166 ஹெக்டேர் பரப்பளவைக் கொண்டுள்ளது. 2011 ஆம் ஆண்டு இந்திய மக்கள் தொகை கணக்கெடுப்பின்படி, கிராமத்தில் 1,495 ஆண்களும், 1,521 பெண்களும் என 3,016 பேர் வசிக்கின்றனர்.

போக்குவரத்து வசதிகள்
--------------------

மோவாவின் குச்சிபுடியில் இருந்து சாலை போக்குவரத்து வசதி உள்ளது. விசயவாடா தொடர்வண்டி நிலையம் 50 கி.மீ தூரத்தில் அமைந்துள்ளது.

இவ்வூரின் பிரபலங்கள்
--------------------

இந்திய சுதந்திரப் போராளியும், இந்திய தேசியக் கொடியின் வடிவமைப்பாளருமான பிங்கலி வெங்கையா (ஆகஸ்ட் 2, 1878 - ஜூலை 4, 1963) இந்தக் கிராமத்தில் பிறந்தார்.   இந்திய தேசியக் கொடியை வடிவமைத்த இவருக்கு கௌரவம் அளிக்கும் விதமாக, கிராமத்திலுள்ள நூலகத்திற்கு எதிரில் இவருக்குச் சிலை அமைக்கப்பட்டது. 

அருச்சுனா விருது வென்ற காமினேனி ஈசுவர ராவும் இந்த கிராமத்தில் பிறந்தார்.   1954 மூத்தோர் தேசியப் போட்டிகளில் இவர் "இந்தியாவின் வலிமையான மனிதர்" என்று தேர்வு செய்யப்பட்டார். மேலும் அமெரிக்கப் பயிற்சியாளர் *பாப் ஹாஃப்மேன்* இவரை "பவர்ஹவுஸ்" என்று குறிப்பிட்டார்.  இவர் 1956 மெல்போர்ன் ஒலிம்பிக் போட்டிகள், 1960 உரோம் ஒலிம்பிக் போட்டிகள், முதல் ஆசிய விளையாட்டுப் போட்டிகள் (1951) ஆகியவற்றில் பளுதூக்கும் போட்டியில் இந்தியாவைப் பிரதிநிதித்துவப்படுத்தினார். 2007இல் இறந்த இவரை கௌரவிக்கும் விதமாக 2009ஆம் ஆண்டில் குச்சிபுடி அருகிலுள்ள பெத்தபுடியில் "சிறீகாமினேனி" என்ற உடற்பயிற்சிக் கூடம் நிறுவப்பட்டது.

மேற்கோள்கள்
-----------

1. 1 2  "District Census Handbook - Krishna" (PDF). *Census of India*. p. 16,442. 17 February 2016 அன்று பார்க்கப்பட்டது.
2. ↑  Google Maps Result for Bhatlapenumarru
3. ↑  Approximated to Pamarru Data
4. ↑  "భారత ప్రభుత్వం నిర్వహించిన 2011 గణాంకాల జాలగూడు". 2014-07-18 அன்று மூலம் பரணிடப்பட்டது. 2013-11-08 அன்று பார்க்கப்பட்டது.
5. ↑  The Hindu Newspaper Article Dated 4 February 2008
6. ↑  The Hindu Newspaper Article Dated 16 August 2011
7. ↑  The Hindu Newspaper article dated 1 February 2008
8. ↑  OneIndia News
[*தொடர்பிழந்த இணைப்பு*]
9. ↑  They keep the city flag flying high - The Hindu Newspaper article
10. ↑  The Hindu Newspaper article dated 12 August 2004
11. ↑  Local(Pedasanagallu, Near Kuchipudi) Newsblog
முனைவர் பாலா சுவாமிநாதன்
**பாலா சுவாமிநாதன்** தமிழ்க்கணிமையில் முன்னோடியான ஆக்கங்கள் தந்த ஆய்வாளர். இவர் *மதுரை* என்னும் மென்பொருளை பிப்ரவரி 1993 இல் உருவாக்கினார். இதன் உதவியால் ஆங்கிலத்தில் தட்டச்சு செய்து எழுதினால் அதனைத் தமிழில் கணித்திரையில் காண முடிந்தது. வலையிலும் பகிர்ந்து கொள்ள இயன்றது. இதன் பின்னர் சில நாட்களிலேயே *மதுரை* என்னும் மென்பொருள் வழி *லேட்டெக்* (LaTex) என்னும் வடிவுக்கும் மாற்றவும் வழி கண்டு பிடித்தார். இவருடைய அண்ணன் *ஞானசேகர் சுவாமிநாதன்* என்பவருடன் சேர்ந்து அக்டோபர் 1993 இல் *லிப்'தமிழ்* (LibTamil) என்னும் கிராபிக் தமிழ் வாசிப்பானை (Graphic Tamil Reader for X windows) உருவாக்கி யூனிக்ஃசு (Unix) இயக்குத்தளத்தில் இயங்குமாறு செய்தார். இவை தமிழ்க் கணிமைத் துறையில் முன்னோடியான வளர்ச்சிகள். யூசுநெட் (Usenet) வழி நடக்கும் *குமுகம்.பண்பாடு.தமிழ்* எனப் பொருள்படும் *soc.culture.tamil* போன்ற வலைக் குழுமங்களில் இவை சிலகாலம் பயன்பாட்டில் இருந்தன.

பிறப்பு, இளமைக்கால வாழ்க்கை
---------------------------

பாலா சுவாமிநாதன் 1968 இல் தமிழ்நாட்டில், மதுரையில் பிறந்தார். இவருடைய தந்தையார் ஏழ்மையான குடும்பத்தில் பிறந்தாலும், அவரது கடின உழைப்பால் தேனி மாவட்டத்திலுள்ள ஆண்டிபட்டிக்கு அருகில் உள்ள தனது சிற்றூரான தி.சுப்புலாபுரத்திலிருந்து வநது முதல் அலோபதி முறை மருத்துவர் ஆனவர். இதனால் இவர் வீட்டில் படிப்பிற்கு மிகுந்த முதன்மை தந்து வளர்க்கப்பட்டார். இவருக்கு அண்ணன், அக்கா, தம்பி என மூவர் உடன் பிறந்தவர்கள் உள்ளனர்.

கல்வி, பணி
----------

1985 ஆம் ஆண்டு திருச்சியில் உள்ள *மண்டலப் பொறியியல் கல்லூரியில்* (REC) கணினியியல் துறையில் படித்துத் தேர்ந்தார். அங்கிருந்த நான்கு ஆண்டுகளும் ஒவ்வொரு ஆண்டும் பல்கலைக்கழகத்தில் முதல் மாணவனாக தேர்ச்சிபெற்று தங்கப் பதக்கங்கள் வென்றார். பட்டம் பெற்ற பின்னர் இந்தியவிலேயே நடுவண் அரசு நிறுவிய மேன்மை-கணிணி-வளர்ச்சி மையத்தில் (Center for Development of Advanced Computing C-DAC) பணிக்குச் சேர்ந்து மொழிக் கோர்வையில் (language compilers) பங்காற்றினார்.
அதன் பின்னர் அமெரிக்காவுக்கு மேற்படிப்பை மேற்கொள்ள சென்றார். அங்கே 1990 முதல் 1995 வரை மிசௌரி மாநிலத்தில் செயிண்ட் லூயிசு மாநகரில் உள்ள வாசிங்டன் பல்கலைக்கழகத்தில் பயின்று கணினியியலில் முனைவர் பட்டம் பெற்றார்.

ஈடுபாடு
-------

இவருக்கு தமிழ் மீதும் தமிழர்கள் மீதும் மிகுந்த ஈடுபாடு உண்டு. வட அமெரிக்காவில் பல தமிழ் மன்றங்களில் ஆர்வத்துடன் ஈடுபடுகின்றார். தமிழர்கள் தங்கள் குழந்தைகளுக்குத் தமிழில் நல்ல பெயர்சூட்ட வேண்டும் என்று எண்ணி, குழந்தைகளுக்கான பெயர்ப்பட்டியல் ஒன்றை முன்னதாக வெளியிட்டவர். இது தற்பொழுது பேரசிரியர் சித்தார்த் அவர்களின் இணையத்தளத்தில் நிரந்தரமாக சேமிக்கப்பட்டுள்ளது.

தற்பொழுது இவர் தம் மனைவி மக்களோடு நியூயார்க்கின் லோங் தீவில் வசித்து வருகின்றார்.

அடிக்குறிப்புகளும் மேற்கோள்களும்
--------------------------------

1. ↑  லிப்'தமிழ் மென்பொருள்
2. ↑  லிப்'தமிழ் மென்பொருள் (இடாய்ட்சு தளத்தில் இருந்து)
[*தொடர்பிழந்த இணைப்பு*]
3. ↑  "குழந்தைகளுக்கு பெயர் சூட்ட தமிழ்ப்பெயர்கள்". 2009-07-22 அன்று மூலம் பரணிடப்பட்டது. 2009-07-18 அன்று பார்க்கப்பட்டது.
**நாகப்பட்டின புத்தர் செப்புத்திருமேனிகள்** 1920களிலும், 1930களிலும் நாகப்பட்டினத்தில் கண்டுபிடிக்கப்பட்டவை ஆகும்.

இடம்
----

நாகப்பட்டினத்தில் பழங்காலத்தில் புத்த விகாரம் இருந்த இடமான தற்போதைய வெளிப்பாளையம் மற்றும் நாணயக்காரன் தெரு ஆகிய இடங்களிலிருந்து புத்தர் செப்புத்திருமேனிகள் கண்டுபிடிக்கப்பட்டன.

காலம்
-----

1856இலிருந்து தொடங்கி 1920களிலும், 1930களிலும் 350க்கும் மேற்பட்ட புத்தர் செப்புத்திருமேனிகள் கண்டுபிடிக்கப்பட்டன. இவற்றில் சில முற்காலச் சோழர் காலத்தையும் (கி.பி.871-1070), மீதமுள்ளவை பிற்காலச் சோழர் காலத்தையும் சார்ந்தவையாகும்.

அருங்காட்சியகங்கள்
------------------

இவை இந்தியாவிலும் வெளிநாட்டிலும் உள்ள அருங்காட்சியகங்களில் காட்சிப்படுத்தப்பட்டுள்ளன. தமிழகத்தில் சென்னையிலுள்ள எழும்பூர் அரசு அருங்காட்சியகத்தில் இவை அதிக எண்ணிக்கையில் காட்சிப்படுத்தப்பட்டுள்ளன. தமிழகத்தில் பௌத்தம் பரவியிருந்ததை உணர்த்தும் சான்றுகளாக இவை அமைந்துள்ளன.

2015
----

நாகப்பட்டினத்தில் வீடு கட்ட அஸ்திவாரம் தோண்டப்பட்டபோது சில புத்தர் சிலைகள் கண்டுபிடிக்கப்பட்டன. அவை நாகப்பட்டின புத்தர் செப்புத்திருமேனி அமைப்பை ஒத்திருந்தன.

மேற்கோள்கள்
-----------

1. 1 2   T.N.Ramachandran, The Nagapattinam and other Buddhist Bronzes in the Madras Museum, Director of Museums, Madras, 1992
2. ↑  Buddhist Bronzes, Government Museum, Chennai
3. ↑   வீடு கட்ட அஸ்திவாரம் தோண்டியபோது 10 புத்தர் சிலைகள் கண்டெடுப்பு, தினகரன், 6.5.2015

இவற்றையும் பார்க்கவும்
----------------------

* தமிழ்நாட்டில் பௌத்தக் கோயில்கள்
* புத்த விகாரம்
* பௌத்தம்
* செப்புத் திருமேனிகள்
**பல்லவராயநத்தம்** (*Pallavarayanatham*) என்பது தமிழ்நாட்டின், கடலூர் மாவட்டத்தில் உள்ள அண்ணாகிராமம் ஊராட்சி ஒன்றியத்தில் அமைந்துள்ள, பல்லவராயநத்தம் ஊராட்சிக்கு உட்பட்ட ஒரு சிற்றூர் ஆகும்.

மக்கள் வகைப்பாடு
----------------

இந்த ஊரானது மாவட்டத் தலைநகரான கடலூரில் இருந்து 14 கிலோமீட்டர் தொலைவிலும், அண்ணாகிராமத்தில் இருந்து 14 கிலோ மீட்டர் தொலைவிலும், மாநிலத் தலைநகரான சென்னையில் இருந்து 188 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1020 வீடுகள் உள்ளன. கிராமத்தின் மொத்த மக்கள் தொகையானது 4146 ஆகும். இதில் ஆண்கள் எண்ணிக்கை 2081, பெண்களின் எண்ணிக்கை 2065 என உள்ளது. மக்களின் கல்வியறிவு விகிதமானது 63.6 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

இந்த ஊருக்கு அருகில் வானமாதேவி அணை உள்ளது. இதனால் பொது மக்கள் சிலர் இந்த அணையை ‘பல்லவ ராயநத்தம் அணை, பல்லா நத்தம் அணை என இவ்வூரின் பெயரால் அழைக்கின்றனர்.

குறிப்புகள்
-----------

1. ↑
2. ↑  புலவர் சுந்தர சண்முகனார் (1993). "கெடிலக் கரை நாகரிகம்". *நூல்*. மெய்யப்பன்
தமிழாய்வகம். p. 345. 11 சூன் 2020 அன்று பார்க்கப்பட்டது. line feed character in `|publisher=` at position 11 (உதவி)
பந்தஜே அருவி
*பந்தஜே அருவி'* (Bandaje Falls) பந்தஜே அர்பி அருவி என்றும் அழைக்கப்படும் இது கர்நாடக மாநிலத்தில் தெற்கு கன்னட மாவட்டத்தின் பெள்தங்கடி வட்டத்தில் மேற்கு தொடர்ச்சி மலையின் சார்மடி மலையில் அமைந்துள்ளது. உள்ளூர் வழிகாட்டிகளின் உதவியுடன் அடர்ந்த காடுகள் மற்றும் புல் நிலங்களில் மலையேற்றத்தை மேற்கொள்வதன் மூலம் மட்டுமே இந்த அருவியை அடைய முடியும். மேலும், கோடையில் அருவி வறண்டு போகின்றன. இதன் உயரம் சுமார் 200 அடியாகும்.

அருவி
-----

பந்தஜே நீர்வீழ்ச்சி நேத்ராவதி ஆற்றின் கிளை நதியால் உருவாகி மேற்குத் தொடர்ச்சி மலைகளின் தொலைதூர பகுதியில் அமைந்துள்ளது. வலம்ப்ராவிலிருந்து அருவிக்கான பாதை புல் நிலங்களில் முடிவடையும் அடர்த்தியான பசுமையான காடு வழியாக செல்கிறது, வழிகாட்டி இல்லாமல் மலையேறுபவர்கள் காட்டில் தங்களை இழக்க நேரிடும். அருவியைப் பார்க்க, இரண்டு வெவ்வேறு வழிகள் உள்ளன. மங்களூர் - உஜீர் வழியாக பயணம் செய்தால், உஜிரிலிருந்து அது 25 கி.மீ. தூரத்தில் அமைந்துள்ளது. உஜிரிலிருந்து சார்மடி மலையில் 12 கி.மீ பயணித்து, கதிருத்யவரா என்ற கிராமத்தில் அருவியின் தொலைதூரக் காட்சியைக் காணலாம். இருப்பினும், அருவியை அடைய கதிருத்யாவராவிலிருந்து இன்னும் 10 கி.மீ தூரத்திற்கு மலையேற வேண்டும்.  உள்ளூரில் இந்த அருவி பந்தஜே அர்பி என்று அழைக்கப்படுகிறது. அங்கு அர்பி என்றால் துலு மொழியில் விழுகிறது என்று பொருளாகும். பெள்தங்கடி வனவிலங்கு அலுவலகம், குதிரைமூக்கு தேசிய பூங்காவிலிருந்து அருவிக்குச் செல்ல அனுமதி பெற வேண்டும்.

மேலும் காண்க
------------

* மங்களூர்

மேற்கோள்கள்
-----------

1. ↑  "Bandaje Falls". Karnataka Holidays. 14 மார்ச் 2015 அன்று மூலம் பரணிடப்பட்டது. 22 December 2010 அன்று பார்க்கப்பட்டது.
**தேடிய தேட்டம்** என்பது ஒருவர் தானாகத் தேடிக்கொண்ட சொத்து எனப் பொருள்படும். பொதுவாக, இது முன்னோரிடம் இருந்து கிடைக்கும் பரம்பரைச் சொத்துக்கள் அன்றி ஒருவர் தனது வாழ்க்கைக் காலத்தில் பல்வேறு பொருளாதார நடவடிக்கைகள் மூலம் உருவாக்கிக் கொள்ளும் செல்வத்தைக் குறிக்கும்.

சொற்பிறப்பு
-----------

*தேடியதேட்டம்* என்னும் சொல், *தேடிய*, *தேட்டம்* என்னும் இரு சொற்களின் சேர்க்கையால் ஆனது. *தேடிய* என்பது *தேடு* என்ற வினையின் பெயரெச்சம். இங்கே *தேடு*தல் என்பது, சம்பாதித்தல் எனப் பொருள்படுகின்றது. *தேட்டம்* என்பதும் *தேடு* என்பதில் இருந்து தோன்றியதே. இங்கே *தேட்டம்* என்பது "சேகரிக்கப்பட்ட பொருள்" அல்லது "பெற்றுக்கொண்ட பொருள்" ஆகும். எனவே *தேடியதேட்டம்* என்பது சம்பாதித்துச் சேகரித்த பொருளைக் குறிக்கிறது. "தேடாத்தேட்டம்" என்னும் சொல்லுக்கு தீயவழியால் சம்பாதிக்கப்பட்ட பொருள் எனச் சென்னைப் பல்கலைக்கழகத் தமிழ் அகராதி பொருள் தருகிறது. எனவே *தேடியதேட்டம்* என்பது நல்ல வழியில் சம்பாதித்த பொருளைக் குறிப்பதாகக் கொள்ள முடியும். இச்சொல்லில் வரும் பொருளிலேயே *தேடு*, *தேட்டம்* ஆகிய சொற்கள் மிகப் பழைய காலத்தில் இருந்தே தமிழில் வழக்கில் இருந்து வருகின்றன. *தேடியதேட்டம்* என்னும் சொற்பயன்பாடு பிற்காலத்ததே.

தேசவழமையும் தேடியதேட்டமும்
--------------------------

முதன்மைக் கட்டுரை: தேடியதேட்டம் (தேசவழமை)
இலங்கை வடமாகாணத்தின் மரபுவழிச் சட்டமான தேசவழமையில், சொத்துரிமை தொடர்பில், *தேடியதேட்டம்* என்பது ஒரு முக்கியமான கருத்துருவாக உள்ளது. தேசவழமை, ஒரு ஆணும் பெண்ணும் மணமுடித்து இணைந்து வாழும் குடும்பத்துக்கு உரிய சொத்துக்களை மூன்று வகையாக இனம் காணுகிறது. இவற்றுள், திருமணத்தின் பின்னர் இருவரும் இணைந்து வாழும்போது சம்பாதித்த சொத்து *தேடியதேட்டம்* என வரையறுக்கப்பட்டுள்ளது. ஆண் கொண்டுவரும் சொத்தான *முதுசொம்*, பெண் கொண்டுவரும் *சீதனம்* என்பன ஏனைய இரண்டு வகையான சொத்துக்கள். தேசவழமையின்படி, முதுசொம் ஆண் பிள்ளைகளுக்கும், சீதனம் பெண் பிள்ளைகளுக்கும் பகிர்ந்து அளிக்கப்படும் அதேவேளை, தேடியதேட்டம் இரு பாலாருக்கும் பகிர்ந்து அளிக்கப்படக்கூடியதாக உள்ளது.

மேற்கோள்கள்
-----------

1. ↑  சென்னைப் பல்கலைக்கழகத் தமிழ் அகராதியில் *தேடியதேட்டம்* என்பதற்கான பதிவு.
[*தொடர்பிழந்த இணைப்பு*]
2. ↑  சென்னைப் பல்கலைக்கழகத் தமிழ் அகராதியில் *தேடு-தல்* என்பதற்கான பதிவு.
[*தொடர்பிழந்த இணைப்பு*]
3. ↑  சென்னைப் பல்கலைக்கழகத் தமிழ் அகராதியில் *தேட்டம்* என்பதற்கான பதிவு.
[*தொடர்பிழந்த இணைப்பு*]
4. ↑  சென்னைப் பல்கலைக்கழகத் தமிழ் அகராதியில் *தேடாத்தேட்டம்* என்பதற்கான பதிவு
[*தொடர்பிழந்த இணைப்பு*]
**பல்லவி சா** (*Pallavi Shah*) என்பவர் ஓர் இந்திய சதுரங்க விளையாட்டு வீர்ர் ஆவார். இவர் 1979 ஆம் ஆண்டு நவம்பர் மாதம் 15 ஆம் நாள் பிறந்தார். இந்தியப் பெண்கள் அனைத்துலக மாசுட்டர் என்ற பட்டம் இவருக்கு 1999 ஆம் ஆண்டு வழங்கப்பட்டது.

வாழ்க்கை வரலாறு
---------------

உலக இளையோர் சதுரங்கச் சாம்பியன் பட்டப் போட்டிகளின் வெவ்வேறு வயது பிரிவு போட்டிகளில் பல்லவி சா கலந்து கொண்டுள்ளார். 2001 ஆம் ஆண்டில் கொழும்பில் நடைபெற்ற பெண்கள் உலக சதுரங்க சாம்பியன் பட்டத்தின் போட்டியின் ஆசிய மண்டல போட்டியில் பல்லவி வெற்றி பெற்றார். பெண்கள் உலக சதுரங்கச் சாம்பியன் பட்டப் போட்டியின் வெளியேற்றும் சுற்று போட்டியில் பங்கேற்ற இவர் அண்டோவனேட்டா சிடெஃபனோவாவிடம் தோற்று வெளியேறினார்.

பெண்கள் சதுரங்க ஒலிம்பியாடு போட்டிகளில் இவர் இந்தியாவின் சார்பில் பங்கேற்று விளையாடினார்:. 

* ஏரவானில் 1996 இல் நடைபெற்ற பெண்களுக்கான 32 ஆவது சதுரங்க ஒலிம்பியாடு போட்டியில் (+3, =2, -2),
* எலிசுட்டாவில் 1998 இல் நடைபெற்ற 33 ஆவது சதுரங்க ஒலிம்பியாடு போட்டியில் (+4, =5, -1)
* இசுதான்புல்லில் 2000 இல் நடைபெற்ற 34 ஆவது சதுரங்க ஒலிம்பியாடு போட்டியில் (+1, =0, -4) புள்ளிகள் எடுத்தார்.

மேற்கோள்கள்
-----------

1. ↑  "The Hindu : Pallavi capable of bringing more laurels to India". *www.thehindu.com*.
2. ↑  "2001-02 FIDE Knockout Matches : World Chess Championship (women)". *www.mark-weeks.com*.
3. ↑  "OlimpBase :: Women's Chess Olympiads :: Pallavi G. Shah". *www.olimpbase.org*.

புற இணைப்புகள்
--------------

* Pallavi Shah chess games at 365Chess.com
உயிரணு மென்சவ்வில் எளிதாக்கிய விரவல்
**சவ்வு கடத்தல் புரதம்** (membrane transport protein) அல்லது சுருக்கமாக **கடத்தி** (transporter) எனப்படும் சவ்வுப் புரதமானது[1] அயனிகள் மற்றும் சிறு அல்லது பெரும் மூலக்கூறுகளான பிற புரதங்களை உயிரியச்சவ்வின்வழிக் கடத்துதலில் ஈடுபட்டுள்ளது[2]. இவ்வகையான கடத்தும் புரதங்கள் திரவியங்களைக் கடத்தும் சவ்வினுள்ளும், அதன் நெடுக்கத்திலும் (வீச்சிலும்) உள்ள ஒருங்கிணைந்தச் சவ்வுப் புரதங்களாகும் (integral membrane proteins). இப்புரதங்கள் திரவியங்களைக் கடத்துவதில் எளிதாக்கிய விரவல் (facilitated diffusion) அல்லது செயல்மிகு பெயர்ச்சி (active transport) மூலமாக துணை செய்கின்றன. இவ்வித இயக்க முறைகள் "கடத்தி-மூலமானக் கடத்தல்" என்றழைக்கப்படுகின்றது[3][4]. ஒவ்வொரு கடத்தல் புரதமும் ஒரேயொரு பொருளையோ அல்லது ஒரு குழுமத்தில் உள்ள ஒரேமாதிரியான பொருள்களையோ ஏற்கும் வண்ணம் வடிவமைக்கப்பட்டுள்ளன. குறிப்பிட்ட கடத்தல் புரதங்களில் உள்ள குறைபாடுகள் குறிப்பிட்ட நோய்களுடன் தொடர்புள்ளதாக ஆய்வு முடிவுகள் தெரிவிக்கின்றன[5].

மேற்கோள்கள்
-----------

1. ↑  மெஷ் *Membrane+transport+proteins*
2. ↑  Sadava, David, et al. Life, the Science of Biology, 9th Edition. Macmillan Publishers, 2009. ISBN 1-4292-1962-9. pg 119.
3. ↑  Thompson, Liz A. Passing the North Carolina End of Course Test for Biology. American Book Company, Inc. 2007. ISBN 1-59807-139-4. pg. 97.
4. ↑  Carrier mediated transport, Answers.com
5. ↑  Sadava, David, Et al. Life, the Science of Biology, 9th Edition. Macmillan Publishers, 2009. ISBN 1-4292-1962-9. pg 119.
**சா. ஞானதிரவியம்** (S. Gnanathiraviyam) ஒரு இந்திய அரசியல்வாதியும் இந்தியாவின் 17 ஆவது மக்களவை உறுப்பினரும் ஆவார். இவர் 2019 ஆம் ஆண்டு மே மாதம் நடைபெற்ற இந்திய பாராளுமன்றத்திற்கான தேர்தலில் திருநெல்வேலி மக்களவைத் தொகுதியில் திராவிட முன்னேற்றக் கழகத்தின் சார்பில் போட்டியிட்டு மக்களவைக்குத் தேர்ந்தெடுக்கப்பட்டார். இவர் தன்னை எதிர்த்துப் போட்டியிட்ட அனைத்திந்திய அண்ணா திராவிட முன்னேற்றக் கழக வேட்பாளர் பால் மனோஜ் பாண்டியனை விட 1,85,457 வாக்குகள் அதிகம் பெற்று வெற்றி பெற்றார்.

இவர் திருநெல்வேலி மாவட்டம், ராதாபுரம் வட்டம், ஆவரைக்குளத்தைச் சார்ந்தவர். 1998 முதல் 2002 வரை திராவிட முன்னேற்றக் கழகத்தின் மாவட்ட இளைஞரணி துணை அமைப்பாளராக இருந்துள்ளார். 2006 ஆம் ஆண்டு முதல் 2011 ஆம் ஆண்டு வரை வள்ளியூர் ஊராட்சி ஒன்றியக்குழு தலைவராகவும், 2011 முதல் 2016 வரை ஒன்றியக் குழு உறுப்பினராகவும் இருந்துள்ளார்.

மேற்கோள்கள்
-----------


1. ↑  "திமுக வேட்பாளர் பட்டியல் வெளியானது: தூத்துக்குடியில் கனிமொழி போட்டி". BBC News Tamil. 18 மார்ச் 2019. 27 சூலை 2019 அன்று பார்க்கப்பட்டது.
2. ↑  "Constituencywise Results". Election Commission of India. 2019-06-22 அன்று மூலம் பரணிடப்பட்டது. 27 சூலை 2019 அன்று பார்க்கப்பட்டது.
3. ↑  "சா. ஞானதிரவியம் - திருநெல்வேலி திமுக வேட்பாளர்: 32 வருட கட்சிப்பணி வெற்றிக்கனியைத் தருமா?". one india tamil. 27 மார்ச் 2019. 27 சூலை 2019 அன்று பார்க்கப்பட்டது.
**பல்லவன் பொறியியல் கல்லூரி** : (**Pallavan Engineering College** ) என்பது இந்தியாவின், தமிழ்நாட்டின், காஞ்சிபுரத்தின் புறநகர் பகுதியான திம்மசமுத்திரத்தில், தேசிய நெடுஞ்சாலை 4 இல் அமைந்துள்ள பொறியியல் கல்லூரி ஆகும். இது பல்லவன் கல்வி அறக்கட்டளையால் நடத்தப்படும் கல்வி நிறுவனமாகும்.

வரலாறு
------

பல்லவன் பொறியியல் கல்லூரி 1997 இல் ஒரு தனியார் சுயநிதி பொறியியல் கல்லூரியாக நிறுவப்பட்டது. துவக்கத்தில் இக்கல்லூரியானது சென்னை பல்கலைக்கழகத்துடன் இணைக்கப்பட்டது. தற்போது இது அண்ணா பல்கலைக்கழகத்துடன் இணைக்கப்பட்டுள்ளது. இது 12 ஆம் வகுப்பு முடித்த மாணவர்களுக்கு, 4 ஆண்டு பொறியியல் படிப்புகளை வழங்குகிறது. மேலும் எஃசு எஃசு எல் சி முடித்தபின் 3 ஆண்டு தொழில்நுட்ப பட்டையப் படிப்பை முடித்த மாணவர்களுக்கு 3 ஆண்டு பட்டப் படிப்பை வழங்குகிறது.

வளாகம்
------

கல்லூரி வளாகமானது ஒரு ஆடுகளத்தைக் கொண்டுள்ளது. மேலும் கல்லூரியில் இதன் மாணவர்கள், ஊழியர்களின் தேவைக்காக விளையாட்டு அரங்கம், கட்டிடங்கள், ஆய்வகங்கள், சிற்றுண்டிச்சாலை போன்றவை உள்ளன. இக்கல்லூரி வளாகத்தில் மாணவர் விடுதி வசதியையும் கொண்டுள்ளது.

முன்னாள் மாணவர் சங்கம்
----------------------

இந்த கல்லூரியில் பயின்ற சில முன்னாள் மாணவர்கள் தொழில்நுட்பம், வணிகத்தில் பல்வேறு பதவிகளை வகித்து வெளிநாடுகளில் உயர் கல்வியைத் தொடர்கின்றனர். உலகெங்கிலும் பரவியிருக்கும் முன்னாள் மாணவர்களுடன் தொடர்பு கொள்ள வசதியாக அண்மையில் ஒரு பிரத்யேக வலைத்தளம் உருவாக்கப்பட்டது. முன்னாள் மாணவர்கள் சங்கம் பல பணிகளைத் தொடங்கியுள்ளது. அவற்றில் சில முன்னாள் மாணவர் உதவித்தொகைக்கான வழிகாட்டல், சர்வதேச அளவில் தொழில்நுட்ப மாநாடுகளில் ஆய்வேடுகளை வெளியிட நிதியுதவியளித்தல் போன்ற நடவடிக்கைகளில் ஈடுபடவது போன்றவற்றை மேற்கொண்டுள்ளது.

குறிப்புகள்
-----------

* தி இந்துவில் வெளியீடு  பரணிடப்பட்டது 2008-09-19 at the வந்தவழி இயந்திரம்

வெளி இணைப்புகள்
---------------

* பல்லவன் பொறியியல் கல்லூரி
[*தொடர்பிழந்த இணைப்பு*]
* பல்லவன் பொறியியல் கல்லூரி முன்னாள் மாணவர்கள்
**யானைக் கொழிஞ்சி** அல்லது **சில்லு**, **இரிக்கி**, **வடவள்ளி** (அறிவியல் பெயர் Entada rheedii ) என்பது ஒரு தாவரமாகும். இது ஒரு பெரிய மரமயவேறிக் கொடியாகும். ஏறத்தாழ 30 மீட்டர் உயரத்திற்கு மரங்களைப் பற்றி வளரக்கூடியதாக இக்கொடி உள்ளது.

விளக்கம்
--------

இந்தியாவின் கிழக்குத் தொடர்ச்சி மலைகள் பகுதியில் இந்தத் தாவரம் காணப்படுகிறது. மார்ச் - மே மாதங்களில் பூக்கள் பூக்கின்றன. பல பூக்கள் பூத்தாலும் அதில் ஒரு சில மட்டும் கனிகளாகின்றன. கனிகள் இரண்டு அல்லது ஆறு அடி உயரம்வரை காணப்படலாம். இந்தக் கனிகளின் மிகப்பெரிய உருவம்தான் இந்தத் தாவரத்துக்கு யானைக் கொழிஞ்சி என்ற பெயர்வரக் காரணம்.
இந்தக் கனிகள் அதன் உயரத்துக்கு ஏற்ப 5 முதல் 30 விதைகளைப் பெற்றிருக்கும். விதைகள் வட்ட வடிவமாகவும், பளபளப்பாகவும், வழவழப்பான பரப்பைக் கொண்டு, பெரிய புளியங்கொட்டையைப் போல, அடர் பழுப்பு அல்லது சிவப்பு கலந்த பழுப்பு நிறத்திலிருக்கும். இந்தக் கனிகள் முற்றிலும் வளர எட்டு மாதங்கள் ஆகும். கனி வெடித்து விதைகள் பரவ மேலும் ஓர் ஆண்டு காலம் எடுத்துக்கொள்ளும்.

ஆப்பிரிக்காவில் பாரம்பரிய பயன்
------------------------------

இத்தாவரம் ஆப்பிரிக்க பாரம்பரிய மருத்துவத்தில் ஒளிமயமான கனவுகள் தூண்டும் ஆற்றல் உள்ளதாக கருதி பயன்படுத்தப் படுகிறது. இதன் விதையின் உள்ளே உள்ள பருப்பு நேரடியாகவோ உண்ணப்படுகிறது அல்லது இறைச்சி, பருப்பு, உலர்ந்த புகையிலை போன்ற இதர மூலிகைகள் கலந்து தான் விரும்பிய கனவுகள் வருவதற்காக தூங்கும் முன் புகைபிடிக்கின்றனர். 
இந்த தாவரத்தின் பாகங்களை அரைத்து மஞ்சள் காமாலை , பல்வலி , புண்கள், தசை-எலும்பு தொடர்பான பிரச்சினைகளுக்கு மேல்பூச்சாக களிம்பு போல் பயன்படுத்தி சிகிச்சை மேற்கொள்கின்றனர். இதன் விதைகள் நல்ல அதிர்ஷ்டம் கொண்டதாக கருதி அணிகலனாக பயன் படுத்தும் பழக்கமும் அங்கு உள்ளது.

பரவல்
-----

இத்தாவரம் ஆபிரிக்காவில் இருந்து உலகின் பல பகுதிகளுக்கு குறிப்பாக வெப்பமண்டல மற்றும் துணை வெப்பமண்டல நாடுகளில் பரவியுள்ளது. கென்யா , தான்சானியா , உகாண்டா , கமரூன் , ஈக்குவடோரியல் கினி , காபோன் , சையர் , ஐவரி கோஸ்ட் , கானா , கினி , கினி-பிஸ்ஸாவ் ,லைபீரியா , நைஜீரியா , செனகல் , சியாரா லியோன் , டோகோ , மலாவி , மொசாம்பிக் , ஜிம்பாப்வே , குவாஸுலு-நடால் , வங்காளம் , பூட்டான் , இந்தியா , நேபால் , இலங்கை ,கம்போடியா , லாவோஸ் , மியான்மர் , தாய்லாந்து , வியட்நாம் , இந்தோனேசியா , மலேசியா , பப்புவா நியூ கினி , பிலிப்பைன்ஸ் , குயின்ஸ்லாந்து போன்ற நாடுகளில் காணப்படுகிறது.

மேற்கோள்கள்
-----------

1. ↑  "Entada rheedei information from NPGS/GRIN". www.ars-grin.gov. 2011-06-05 அன்று மூலம் பரணிடப்பட்டது. 2008-03-10 அன்று பார்க்கப்பட்டது.
2. ↑
3. ↑  "Entada rheedii - African Dream Herb", www.entheology.org
4. ↑  "Indigenous use and bio-efficacy of medicinal plants in the Rasuwa District, Central Nepal". *J Ethnobiol Ethnomed* **6**: 3. 2010. doi:10.1186/1746-4269-6-3. பப்மெட்:20102631.

படக்காட்சியகம்
--------------

* யானைக் கொழிஞ்சி
* 
* 
* 
* முறுக்கிய தண்டுமுறுக்கிய தண்டு
* 
*
**லட்சுமிபுரம் ஆதிகேசவ பெருமாள் கோயில்** தமிழ்நாட்டில் காஞ்சிபுரம் மாவட்டம், லட்சுமிபுரம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பெருமாள் சன்னதியும், பெருமாள், ஸ்ரீதேவி, பூதேவி, ஆஞ்சநேயர், ராமானுஜர், இஷ்டதுர்க்கை, ஆண்டாள், இஷ்டவிநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. புரட்டாசி,மார்கழி திருக்கல்யாணம்,வைகுண்ட ஏகாதசி மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
சீட்டுகள்
சீட்டாட்டம்
**சீட்டாட்டம்** வழமையான சீட்டுகளையோ தனிப்பட்ட சீட்டுக்களையோ கொண்டு விளையாடப்படும் ஆட்டம் ஆகும். பலவிதமான சீட்டாட்டங்கள் விளையாடப்படுகின்றன. வழமையான சீட்டுக்கட்டுகளைக் கொண்டு விளையாடப்படும் ஆட்டங்களுக்கு சீர்தரப்படுத்தப்பட்ட விதிமுறைகள் உள்ளன. இருப்பினும் பலவகை சீட்டாட்டங்கள் இனம், பண்பாடு,நாடு/ நிலப்பகுதி, குழுக்கள் என்பதைப் பொறுத்து வெவ்வேறான விதிமுறைகளுடன் விளையாடப்படுகின்றன.

தவிர சீட்டாட்டம் என வகைபடுத்தப்படாத பல ஆட்டங்களில் சீட்டுக்கள் பயன்படுத்தப்படுவதும் உண்டு. அதேபோல சீட்டாட்டமாக கருதப்படும் சில ஆட்டங்களில் அட் டையும் பயன்படுத்தப்படுகிறது. முதன்மையான வரையறையாக சீட்டாட்டத்தில் ஆடுபவர்கள் சீட்டுக்களைப் பயன்படுத்துவதே ஆகும்; அட்டைகள் பெரும்பாலும் ஆட்டப்புள்ளிகளை குறித்துக்கொள்ளவும் சீட்டைப் பரிமாறவும் பயனாகின்றன. மாறாக சீட்டுக்கள் பயன்படுத்தப்படும் அட்டை ஆட்டங்களில் பொதுவாக அட்டையில் ஆடுபவரின் இடத்தைக் கொண்டு ஆடப்படுகின்றன; சீட்டுக்கள் இரண்டாம் நிலை பயன்பாட்டிற்கே பயனாகின்றன.

சில பரவலான சீட்டாட்டங்கள்
-------------------------

* ரம்மி
* 304 சீட்டு ஆட்டம்
* பிரிட்ஜ்
* கழுதை ஆட்டம்
* மங்காத்தா அல்லது மூணு சீட்டு
* \*போக்கர்
* 28
* சாலிடைர்
* பிரீசெல்

மேற்கோள்கள்
-----------

1. ↑  பணம் வைத்து ரம்மி: சுப்ரீம் கோர்ட் அனுமதி

வெளி இணைப்புகள்
---------------

விக்கிமீடியா பொதுவகத்தில்,  
 ***சீட்டாட்டம்***   
என்பதின் ஊடகங்கள் உள்ளன. 

* International Playing Card Society
* Rules for historic card games
* Collection of rules to many card games

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
	+ 2

 |
| தேசிய | 
* Spain
* France
* BnF data
* ஜெர்மனி
* Israel
* United States
* Latvia
* செக் குடியரசு

 |
| மற்றவை | 
* NARA

 |
பல்லவ எழுத்துமுறை கல்வெட்டு காஞ்சிபுரம் கைலாசநாதர் கோவில்-இல் உள்ளது. இது பல்லவப் பேரரசின் காலத்தில் c. 700s CE -இல் கட்டப்பட்டது. 
**பல்லவ எழுத்துமுறை** தென்னிந்தியாவில் கி.பி. 6 ஆம் நூற்றாண்டில் பல்லவர் காலத்தில் உருவாக்கப்பட்ட பிராமி எழுத்துமுறை ஆகும்.

தென்-கிழக்காசிய மொழிகளான கவி, பாய்பாயின், பர்மிய மொழி, கமெர், மற்றும் தாய்லாந்தின் தாய் மொழி ஆகியவை பல்லவ எழுத்துமுறையில் இருந்து உருவாவானவை.

தமிழ் எழுத்துக்கள் தாங்கிய ஓட்டுச்சில்லுகள் மத்திய தரைக் கடலின் மேற்குப்பகுதியான எகிப்து முதல் கிழக்குப்பகுதியில் தாய்லாந்து, வியட்நாம் போன்ற நாடுகள் வரை பல்வேறு இடங்களில் கண்டெடுக்கப்பட்டுள்ளன.

கோர் ரோரி என்ற ஒமன் நாட்டுப்பகுதியில் தமிழ் பிராமி எழுத்துக்கள் கொண்ட ஓட்டுச்சில்லு 2008 ஆம் ஆண்டு கண்டுபிடிக்கப்பட்டது.

### மெய்யொலி

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| க | க1 | க2 | க3 | ங | ச | ச2 | ஜ | ஜ1\* | ஞ | ட | ட1\* | ட2 | ட3\* | ண | த | த1 |
|  |  |  |  |  |  |  |  |  |  |  |  |  |  |  |  |  |
| த2 | த3 | ந | ப | ப1 | ப2 | ப3 | ம | ய | ர | ல | வ | ச | ஷ | ஸ | ஹ |
|  |  |  |  |  |  |  |  |  |  |  |  |  |  |  |  |

### உயிரொலி

மேற்கோள்கள்
-----------

1. ↑  பல்லவ எழுத்துமுறை
2. ↑  மத்திய தரைக்கடல் பகுதியில் கண்டெடுக்கப்பட்ட ஓட்டுச்சில்லு
**யானை வண்டு** (*Elephant Beetle*, *Megasoma elephas*) என்பது காண்டாமிருக வண்டு குடும்பத்தைச் சேர்ந்ததும் டைனாஸ்டினே துணைக்கும்பத்தைச் சேர்ந்ததுமான வண்டாகும்.

தோற்றம்
-------

ஆண், பெண் வண்டுகள்
யானை வண்டுகள் கருமை நிறத்திலும் நுண்ணிய மயிர்களாலான போர்வையினால் மூடப்பட்டிருக்கும். வண்டின் இறக்கை மூடிகள் அடர்த்தியாகக் காணப்படும். மயிர்கள் இவற்றின் உடலுக்கு மஞ்சள் நிறத்தைக் கொடுக்கின்றது. ஆண் வண்டுகளின் இரு கொம்புகள் ஒன்று தலையிலிருந்து நீட்டிக் கொண்டிருக்க மற்றது நெஞ்சறை முன்பாகத்திலிருந்து நீட்டிக் கொண்டிருக்கும். உணவுக்கும் இனப்பொருக்க வேளையிலும் ஏனைய ஆண்களுடன் போட்டிபோட இது பயன்படுகின்றது. பெண்கள் கொம்புகளைக் கொண்டிருப்பதில்லை. 

### அளவு

யானை வண்டுகள் 7–12 செ.மீ (2.75-4.75 அங்) அளவை உடையன. சிலவேளை ஆண்கள் பெரிதாகக் காணப்படும். ஆண்கள் கிட்டத்தட்ட பெண்களைவிட 2 - 3 மடங்கு பெரியதாக இருக்கும்.

குறிப்பிடத்தக்க இராணுவப் பாவனை
------------------------------

பென்டகனின் நிதியுதவித் திட்டத்தில், கலிபோர்னியாப் பல்கலைக்கழக ஆய்வாளர்கள் மின் முனைகளை யானை வண்டு கூட்டுப்புழுனுள் உட்செலுத்தினார்கள். இதன் மூலம் வளர்ந்த வண்டுகளின் பறத்தல் பழக்கவழக்கத்தை தொலைக்கட்டுப்படுத்த அனுமதித்தது.

உசாத்துணை
---------

1. ↑  "Remote controlled bugs buzz off". *BBC News*. 2009-10-13.. பார்த்த நாள்: 2009-10-14.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Elephant beetle***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Elephant beetle***

* Video article on the BBC News Website
* Photos and size of Megasoma elephas elephas
* Megasoma elephas elephas pics
* Megasoma elephas occidentalis pics
* Elephants at the Insectarium?
* Family Scarabaeidae - Megasoma elephas
* God of Insects பரணிடப்பட்டது 2007-09-28 at the வந்தவழி இயந்திரம்
* History of Insects
* Viva Natura TV பரணிடப்பட்டது 2007-02-08 at the வந்தவழி இயந்திரம்
**எம். அனந்தசயனம் அய்யங்கர்** அல்லது **எம். ஏ. அய்யங்கார்** (*Madabhushi Ananthasayanam Ayyangar* அல்லது *M. A. Ayyangar*; 4 பிப்ரவரி 1891 - 19 மார்ச் 1978) இந்திய நாடாளுமன்றத்தில் முதல் துணை சபாநாயகராகவும், பின்னர் சபாநாயகராகவும் இருந்தார். பின்பு அவர் பீகாரின் ஆளுநராக இருந்தார்.

பிறப்பும் குடும்பமும்
---------------------

அவர் சென்னை மாகாணத்தின் சித்தூர் மாவட்டத்தில் உள்ள திருச்சானூர் கிராமத்தில் 4 பெப்ரவரி 1891 அன்று பிறந்தார். அவரது தந்தை எம். வேங்கடவராதாச்சாரியார் ஆவார். அய்யங்கார் 1919 ஆம் ஆண்டில் சூடம்மாள் என்பவரைத் திருமணம் செய்து கொண்டார்; அவருக்கு நான்கு மகன்கள் மற்றும் எட்டு மகள்கள் இருந்தனர்.

பணி
---

அவர் கணித ஆசிரியராகப் பணிபுரிந்தார். பின்னர் 1915 -1950 க்கு இடையில் ஒரு வழக்கறிஞரானார். மகாத்மா காந்தியினால் ஈர்க்கப்பட்ட அவர், இந்திய சுதந்திரப் போராட்டத்தில் தீவிரமாகப் பங்கேற்றார்; இரண்டு ஆண்டுகள் சிறையில் அடைக்கப்பட்டார்.

அவர் 1934 ஆம் ஆண்டு மத்திய சட்டமன்ற உறுப்பினராக தேர்ந்தெடுக்கப்பட்டார். திருப்பதியிலிருந்து முதல் மக்களவைக்கும், 1952 மற்றும் 1956 ஆம் ஆண்டு சித்தூர் தொகுதிகளிலிருந்து இரண்டாவது மக்களவைக்கும் தேர்ந்தெடுக்கப்பட்டார்.
1948 ஆம் ஆண்டு மக்களவையின் துணைச் சபாநாயகராக கணேஷ் வாசுதேவ் மாவ்லாக்கர் சபாநாயகராக தேர்ந்தெடுக்கப்பட்டார். 1956 இல் மாவ்லாங்கர் இறந்த பிறகு, இவர் மக்களவை சபாநாயகராக தேர்ந்தெடுக்கப்பட்டார். 1962 மற்றும் 1967 ஆம் ஆண்டுகளில் பீகாரின் ஆளுநராகப் பணியாற்றினார்.

சிறப்பு
-------

இவருடைய வெண்கல சிலையானது 2007 இல் இவரது சொந்த ஊரான திருப்பதியில் நிறுவப்பட்டது.

மேற்கோள்கள்
-----------

1. ↑  "Members bioprofile on Lok Sabha website". தேசியத் தகவல் மையம் (இந்தியா), New Delhi and மக்களவை (இந்தியா). 30 ஜூன் 2013 அன்று மூலம் பரணிடப்பட்டது. 24 April 2013 அன்று பார்க்கப்பட்டது.
2. ↑  "The Hindu : National : Ananthasayanam Ayyangar statue to be unveiled". 2008-03-25 அன்று மூலம் பரணிடப்பட்டது. 2017-06-29 அன்று பார்க்கப்பட்டது.

வெளி இணைப்புகள்
---------------

* A short biography
**காசிபாளையம்** (*Kasipalayam*), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் செயல்பட்டு வந்த ஒரு மூன்றாம் நிலை நகராட்சி ஆகும்.

இது, 2011 ஆண்டு முதல் ஈரோடு மாநகராட்சியுடன் இணக்கப்பட்டு, மாநகராட்சியின் ஒரு மண்டலமாகச் செயல்படுகிறது. இந்த மண்டலத்தின் தலைமை அலுவலகம், மூலப்பாளையத்தில் அமைந்துள்ளது.

2011 மக்கள் தொகை கணக்கெடுப்பின்படி ஈரோடு மாநகராட்சி காசிபாளையம் 4வது மண்டலம் சுமார் 26ச.கி.மீ பரப்பளவில் மொத்தம் 1,38,000 மக்கள் வசிக்கின்றனர்.

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி, 52,500 மக்கள் இங்கு வசிக்கின்றார்கள். இவர்களில் 51% பேர் ஆண்களும், 49% பேர் பெண்களும் ஆவர். காசிபாளையம் (ஈரோடு) மக்களின் சராசரி கல்வியறிவு 75% ஆகும், இதில் ஆண்களின் கல்வியறிவு 81%, பெண்களின் கல்வியறிவு 69% ஆகும். இது இந்தியத் தேசிய சராசரி கல்வியறிவான 59.5% விட கூடியதே. காசிபாளையம் (ஈரோடு) மக்கள் தொகையில் 9% ஆறு வயதுக்குட்பட்டோர் ஆவர்.

இங்குள்ள கோவில்கள்
------------------

* ஈரோடு காசிபாளையம் மலேசிய முருகன்

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "2001-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை". Archived from the original on 2004-06-16. ஜனவரி 30, 2007 அன்று பார்க்கப்பட்டது.CS1 maint: unfit url (link)
**மடிப்பிச்சை ஏந்துதல்** என்பது இந்து சமயத்தில் மேற்கொள்ளப்படும் ஒரு சடங்காகும். இதனை மடிப்பிச்சை எடுத்தல் என்றும் கூறுவர். இந்தச் சடங்கினை மேற்கொள்ளும் பெண்கள் தங்கள் முந்தானையை கைகளால் தாங்கி பிச்சை எடுப்பதைப் போல ஏந்துகிறார்கள். மடிப்பிச்சை என்பது இரத்தலின் உச்ச நிலை ஆகும். இது இறைவனிடமோ அல்லது இறைவன் பெயரால் மனிதரிடமோமிகவும் இறைஞ்சிக் கேட்கப்படும் பிச்சை ஆகும். மடிப்பிச்சை கேட்டால் கண்டிப்பாகப் பிச்சை வழங்க வேண்டும் என்று நம்பப்படுகிறது.

இவ்வாறு மடிப்பிச்சை ஏந்துதல், அவர்களுக்கான காரணங்களைப் பொருத்து மாறுபடுகிறது. இறைவனிடம் கோரிக்கை வைத்து மனமுருகி வேண்டும் போது, மடிப்பிச்சை ஏந்தி கண்களை மூடி வேண்டிக்கொள்கின்றார்கள். சிலர் கோவில்களிலேயே மடிப்பிச்சை ஏந்தி பக்தர்களிடம் பணம் பெறுகின்றார்கள். இவ்வாறு கோவில்களில் மடிப்பிச்சை ஏந்தி பெறப்படும் பணத்தினை தங்களுடைய குடும்ப சுப நிகழ்ச்சிக்களுக்கு பயன்படுத்திக் கொள்கிறார்கள். வீடுதோறும் மடிப்பிச்சை ஏந்தும் பக்தர்கள், அரிசி உள்ளிட்ட பண்டங்களைப் பெற்று அதனைக் கொண்டு இறைவனுக்கு படைக்கின்றார்கள்.

கண்ணகி வழிபாட்டில் மடிப்பிச்சை
------------------------------

இலங்கை மட்டக்களப்பு பகுதியில் வழங்கிவரும் கண்ணகி வழிபாட்டில் பெண்கள் இந்த மடிப்பிச்சை ஏந்துதல் சடங்கினைச் செய்கிறார்கள். மடிப்பிச்சையாக பெறப்படும் பொருட்களைக் கொண்டு கூழுர்த்திப் பொங்கல் என்பதைச் செய்து இறைவிக்குப் படைக்கின்றார்கள்.

மேற்கோள்கள்
-----------

1. ↑  "கிழக்கிலங்கை சீர்பாத சமூகத்தினர் திருவிழாவில் இறைவன் பெயரால் மடிப்பிச்சை எடுத்தல்". 2014-05-25 அன்று மூலம் பரணிடப்பட்டது. 2011-02-01 அன்று பார்க்கப்பட்டது.
2. ↑
3. ↑  கண்ணகி வழிபாடு -வீரகேசரி 22/05/2016